Bobo-Dioulasso

Bobo-Dioulasso je mesto v Burkine Faso s populáciou asi 903 887 (k roku 2019 ), je to druhé najväčšie mesto v krajine po Ouagadougou, hlavnom meste Burkiny Faso. Bobo-Dioulasso je významné z ekonomického hľadiska (textilný priemysel) aj kultúrne, pretože je hlavným centrom kultúry a hudby. Miestne obyvateľstvo hovoriace jazykom Bobo volá mesto Sia.

História 
Na konci devätnásteho storočia sa Sia skladala z dvoch veľkých dedín, Tunuma a Sia, ktoré sa nachádzali niekoľko sto metrov od seba. V roku 1897 mesto obsadili Francúzi, ktorí ho v roku 1904 začlenili do novej kolónie Francúzská západná Afrika. Od roku 1960 je súčasťou nového štátu Burkina Faso.

Doprava 
Bobo-Dioulasso leží na jedinej železničnej trati v Burkina Faso, vedúcej z mesta Ouagadougou do prístavu Abidžan. Od augusta 2015 malo letisko Bobo-Dioulasso priame lety dvakrát týždenne do miest Abidžan a Ouagadougou. Letisko v Bobo-Dioulasso má pristávaciu dráhu dlhú 3 300 metrov, čo je po Dakare v Senegale druhá najdlhšia v západnej Afrike. Mesto je dôležitým cestným uzlom spájajúcim celú juhozápadnú Burkinu Faso s hlavným mestom Ouagadougou cez cestu N-1.

Kultúra a turistický ruch 
Najznámejšou turistickou atrakciou mesta je Grande Mosquée (Veľká mešita). Záujem turistov má tiež trh Grand Marché zo širokou ponukou tradičných hrnčiarskych výrobkov, neveľké múzeum Musée Provincial du Houёt, a zoologická záhrada.

Hospodárstvo 
Najvýznamnejším priemyslovým odvetvím mesta je textílne, hlavne výroba bavlny, a potravinárstvo. Je tu tiež dôležitý trh s dobytkom.

Podnebie 
Bobo-Dioulasso má tropické vlhké a suché podnebie. Počas najteplejších mesiacov sú jeho teploty o niečo menej teplejšie ako v severnejšom hlavnom meste Ouagadougou. Mesto má obdobie sucha, ktoré trvá od októbra do apríla, zatiaľ čo obdobie dažďov trvá zvyšných päť mesiacov.

Významní ľudia 
Ibrahim Sory Sanlé (n. 1943), fotograf
Gaston Kaboré (n. 1951), filmový režisér
Moumouni Fabre (n. 1953), politik a diplomat
Adama Dramé (n. 1954), hudobník
Cheikh Lô (n. 1955), hudobník
Dani Kouyaté (n. 1961), filmový režisér
Sékou Traoré (n. 1962), filmový režisér
Alain Traoré (n. 1988), futbalista
Charles Kaboré (n. 1988), futbalista
Bertrand Traoré (n. 1995), futbalista
Lassina Traoré (n. 2001), futbalista

Partnerské mestá 
  Fès (Maroko)

Iné projekty

Externé odkazy 
 Oficiálne stránky mesta
 Bobo-Dioulasso

Mestá v Burkine